Apstiprināts

ar Rīgas domes 18.10.2023.

lēmumu Nr. RD-23-3001-lē

## DARBA UZDEVUMS

**lokālplānojuma izstrādei zemes vienībai Līvciema ielā 1 un tai piegulošajai teritorijai**

# Lokālplānojuma izstrādes pamatojums

Rīgas teritorijas plānojuma grozījumu nepieciešamība, lai radītu priekšnoteikumus uzņēmējdarbības sekmīgai attīstībai (attīstības iecere – saglabāt esošo kafejnīcas ēku līdz transporta infrastruktūras pārbūvei Valdeķu ielā).

# Rīgas plānošanas dokumentos noteiktais teritorijas attīstības raksturojums

Teritorija atrodas plānotās transporta infrastruktūras teritorijā, ielu sarkanajās līnijās – Valdeķu un Līvciema ielas saskares punktā, Valdeķu ielas, Līvciema ielas, Kartupeļu ielas un Irbenes ielas mezglpunktā.

Transporta attīstības tematiskajā plānojumā Valdeķu iela noteikta kā C kategorijas iela ar divām braukšanas joslām katrā virzienā, velo un gājēju infrastruktūra. Ielas profilā paredzēta tramvaja līnija savienojumā Centrs–Ziepniekkalns.

Ņemot vērā iepriekšminēto, lokālplānojuma risinājumos saglabājamas un nosakāmas transporta infrastruktūras attīstības iespējas ilgtermiņā, nodrošinot esošās izmantošanas saglabāšanu īstermiņā.

# Lokālplānojuma izstrādes uzdevumi:

* 1. Izvērtēt un raksturot lokālplānojuma teritorijas plānotās attīstības atbilstību Rīgas ilgtspējīgās attīstības stratēģiskajām interesēm un Rīgas teritorijas plānojuma līdz 2030. gadam izstrādes ietvaros apstiprinātajiem tematiskajiem plānojumiem.
  2. Teritorijas atļautās izmantošanas grozījumos detalizēti izstrādāt lokālplānojuma teritorijas izmantošanas un apbūves noteikumus, kā arī to raksturojošos parametrus.
  3. Veikt esošās transporta sistēmas situācijas izpēti un analīzi visiem satiksmes dalībniekiem.
  4. Izstrādāt ielu tīkla attīstības un satiksmes organizācijas shēmu, tai skaitā gājēju un velobraucēju kustības organizāciju, sniedzot risinājumus ērtai un drošai kustībai visiem satiksmes dalībniekiem, kā arī principālos satiksmes organizācijas risinājumus saimnieciskajam transportam;
  5. Paredzēt risinājumus gājēju satiksmes organizēšanai no tuvākajām sabiedriskā transporta pieturvietām līdz objektam, kā arī tuvāko maģistrālo ielu šķērsošanai;
  6. Ņemt vērā ielu tīkla plānoto attīstību, tostarp Valdeķu ielas perspektīvo attīstību kā C kategorijas ielai ar tramvaja līniju;
  7. Plānotos risinājumus norādīt divām attīstības kārtām:
* pagaidu izmantošana Līvciema ielā 1 (kadastra apzīmējums 01001072039);
* pilna plānotā Valdeķu ielas attīstība.
  1. Definēt prasības autonovietņu un velonovietņu izvietojumam, autonovietnes primāri izvietojot Līvciema ielā kā publiski pieejamas autonovietnes.
  2. Līvciema ielas izbūvi paredzēt kā E kategorijas ielu un paredzēt Līvciema ielu atbilstoši dzīvojamai zonai un paredzēt satiksmes mierināšanas pasākumus.
  3. Nepieļaut virszemes ūdeņu no objekta nokļūšanu uz ielas, tie jāpārtver un jānovada teritorijā. Projektā uzrādīt lietusūdens novades risinājumus.
  4. Noteikt prasības teritorijas labiekārtojumam.
  5. Izstrādāt lokālplānojuma īstenošanas kārtību.
  6. Pirms redakcijas izstrādes uzsākšanas saņemt no LR Vides pārraudzības valsts biroja atbilstošo lēmumu par Stratēģiskā ietekmes uz vidi novērtējuma piemērošanas nepieciešamību lokālplānojuma izstrādei.
  7. Plānojuma izstrādes gaitā izvirzīto prasību precizēšanai un veiksmīgāku risinājumu iegūšanai konsultēties ar Rīgas domes nozaru departamentiem.

# Lokālplānojuma teritorija

Lokālplānojuma teritorija – zemes vienība Līvciema ielā 1 (kadastra apzīmējums 01001072039), zemes vienības bez adreses (kadastra apzīmējums 01001070058, 01001070295, 01001070296 un 01000790012), zemes vienības bez adreses daļa (kadastra apzīmējums 01000790005) ar kopējo platību ~ 3400 m2, tās shematisku attēlu skatīt darba uzdevuma pielikumā.

# Institūcijas, no kurām nepieciešams saņemt nosacījumus lokālplānojuma izstrādei un atzinumus par izstrādātajām lokālplānojuma redakcijām:

* 1. Valsts vides dienests;
  2. Dabas aizsardzības pārvalde;
  3. Veselības inspekcija;
  4. Latvijas Ģeotelpiskās informācijas aģentūra;
  5. VSIA “Latvijas valsts ceļi”;
  6. AS “Augstsprieguma tīkls”;
  7. AS “Sadales tīkls”;
  8. SIA “Rīgas Ūdens”;
  9. AS “Rīgas Siltums”;
  10. SIA “TET”;
  11. AS “Gaso”.

# Prasības lokālplānojuma izstrādei:

* 1. Papildus MK 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” prasībām par lokālplānojuma saturu tiek veidoti pielikumi, kuros pievieno:
     1. pārskatu par privātpersonu priekšlikumiem un to ņemšanu vērā vai noraidīšanu (ja tādi ir iesniegti);
     2. pārskatu par institūciju sniegtajiem nosacījumiem un to ņemšanu vērā vai noraidīšanu;
     3. citu informāciju, kas izmantota lokālplānojuma izstrādei, piemēram, izpētes, telpiskās analīzes, ekspertīzes, ekspertu slēdzieni u.tml.

# Prasības lokālplānojuma publiskai apspriešanai:

* 1. Pēc Rīgas domes lēmuma pieņemšanas par lokālplānojuma redakcijas nodošanu publiskai apspriešanai un institūciju atzinumu saņemšanai lokālplānojuma izstrādātājs vienojas ar lokālplānojuma izstrādes vadītāju par publiskās apspriešanas norises laiku un publiskās apspriešanas sanāksmes datumu, uz kuru izstrādātājs sagatavo lokālplānojuma prezentāciju.
  2. Ne vēlāk kā vienu nedēļu pirms publiskās apspriešanas uzsākšanas lokālplānojuma izstrādātājs iesniedz Rīgas domes Pilsētas attīstības departamenta Pilsētvides attīstības pārvaldei (turpmāk – Pārvalde) publiskās apspriešanas planšetes maketu tās satura saskaņošanai.
  3. Publiskās apspriešanas planšetes un stenda saturs ietver paziņojumu par lokālplānojuma publisko apspriešanu, kas sastādīts atbilstoši MK noteikumu Nr. 628 83. punkta prasībām, un būtiskāko vizuālo un teksta informāciju par lokālplānojuma risinājumiem.
  4. Ne vēlāk kā divas dienas pirms publiskās apspriešanas uzsākšanas lokālplānojuma izstrādātājs iesniedz publiskās apspriešanas planšeti izvietošanai attiecīgajā Rīgas domes Apkaimju iedzīvotāju centrā (izmērs ~A1) un, sākot ar lokālplānojuma publiskās apspriešanas pirmo dienu, nodrošina informatīvā stenda (izmērs ne mazāks kā 1,0m×2,0m) atrašanos lokālplānojuma teritorijā iedzīvotājiem brīvi pieejamā vietā (izvietošana saskaņojama ar zemes vienības īpašnieku).
  5. Pēc publiskās apspriešanas beigām lokālplānojuma izstrādātājs iesniedz Pārvaldē pārskatu par publiskās apspriešanas laikā saņemtajiem priekšlikumiem un institūciju atzinumiem ar atzīmi par to ņemšanu vērā vai noraidīšanu, norādot noraidījuma pamatojumu.

# Prasības lokālplānojuma noformēšanai un iesniegšanai:

* 1. Teritorijas attīstības plānošanas informācijas sistēmā (TAPIS) izstrādātā lokālplānojuma redakcijas grafiskā daļa iesniedzama *\*.dwg* vai *\*.dgn* datņu formātā Rīgas domes Pilsētas attīstības departamentā elektroniskā formā.
  2. Visās grafiskās daļas lapās labajā apakšējā stūrī jābūt rakstlaukumam, kurā norāda šādu informāciju – pasūtītājs, izstrādātājs, lokālplānojuma nosaukums, rasējuma lapas nosaukums, kopējais lokālplānojuma grafiskās daļas lapu skaits, lapas numurs pēc kārtas, mērogs, kā arī izstrādātāja, daļas vai sadaļas vadītāja un tehniskā izstrādātāja vārds, uzvārds un datums).
  3. Lokālplānojuma ilustrācijās, pielikumos un grafiskajā daļā obligāti norāda atsauci uz izmantoto pamatdatu autorību un lietotos (nosacītos) apzīmējumus.
  4. Lokālplānojumu noformē atbilstoši MK 04.09.2018. noteikumiem Nr. 558 “Dokumentu izstrādāšanas un noformēšanas kārtība”.

Direktore I. Purmale

Miķelsone 67105443